Miljoonalaatikko

Miljoonalaatikko on puhekielessä laatikko, johon kerätään askartelussa, rakentelussa tai korjaustoiminnassa yli jääneitä yksittäisiä osia, kuten pienkomponentteja, ruuveja, pultteja, muttereita, laitteiden osia, juotostinaa yms. Miljoonalaatikon idea on olla paikka, josta saattaa myöhemmin löytyä tarvittava osa ilman, että tarvitsee käydä ostamassa uutta.  Suomen Radioamatööriliiton termipankissa sanan englanninkielinen vastine on junk box. Ruotsiksi käytetään sanaa miljonlåda.MM 061094:179 :: miljonlåda, Malmö Museer, Carlotta – databasen för museisamlingar. Viitattu 7.12.2014.

Miljoonalaatikoksi voidaan kutsua myös myymälässä tai verkkokaupassa tarjolla olevaa sekalaista kokoelmaa alan pikkutarvikkeita, kuten kameraliikkeessä suodattimia, suojuksia, kaulahihnoja yms. Nämä ovat usein yksittäiskappaleita tai pieniä, epäkurantteja jäännöseriä.Ks. esim. Miljoonalaatikko, T:mi Teknofokus, viitattu 7.12.2014.

Radiopakinoitsija Markus Kajon ohjelman nimi vuoden 2013 paikkeilla oli Ajatusten miljoonalaatikko.Ajatusten miljoonalaatikko , Yle Areena. Viitattu 7.12.2014.

 Katso myös 
 Työkalulaatikko
 Ompelulaatikko

 Lähteet 

Luokka:Harrastukset
Luokka:Säilytyskalusteet